CELEX ID: 32011R0458
Publication Date: 2011-05-12

Document:
KOMISIJOS REGLAMENTAS (ES) Nr. 458/2011
2011 m. gegužės 12 d.
dėl variklinių transporto priemonių ir jų priekabų tipo patvirtinimo, atsižvelgiant į jų padangų montavimą, reikalavimų, kuriuo įgyvendinamas Europos Parlamento ir Tarybos reglamentas (EB) Nr. 661/2009 dėl variklinių transporto priemonių, jų priekabų ir joms skirtų sistemų, sudėtinių dalių bei atskirų techninių mazgų tipo patvirtinimo, atsižvelgiant į jų bendrąją saugą, reikalavimų
(Tekstas svarbus EEE)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2009 m. liepos 13 d. Europos Parlamento ir Tarybos reglamentą (EB) Nr. 661/2009 dėl variklinių transporto priemonių, jų priekabų ir joms skirtų sistemų, sudėtinių dalių bei atskirų techninių mazgų tipo patvirtinimo, atsižvelgiant į jų bendrąją saugą, reikalavimų (1), ypač į jo 14 straipsnio 1 dalies a punktą,
kadangi:
(1)
Reglamentas (EB) Nr. 661/2009 yra atskiras reglamentas, susijęs su tipo tvirtinimo procedūra, nustatyta 2007 m. rugsėjo 5 d. Europos Parlamento ir Tarybos direktyvoje 2007/46/EB, nustatančioje motorinių transporto priemonių ir jų priekabų bei tokioms transporto priemonėms skirtų sistemų, sudėtinių dalių ir atskirų techninių mazgų patvirtinimo pagrindus (toliau - Pagrindų direktyva) (2).
(2)
Reglamentu (EB) Nr. 661/2009 panaikinama 1992 m. kovo 31 d. Tarybos direktyva 92/23/EEB dėl motorinių transporto priemonių ir jų priekabų padangų bei jų montavimo (3). Toje direktyvoje nustatyti reikalavimai turėtų būti perkelti į šį reglamentą ir prireikus pritaikyti prie mokslo ir technikos žinių raidos.
(3)
Šio reglamento taikymo sritis turėtų būti suderinta su Direktyva 92/23/EEB. Todėl šis reglamentas turėtų būti taikomas M, N ir O kategorijų transporto priemonėms.
(4)
Reglamente (EB) Nr. 661/2009 nustatyti pagrindiniai variklinių transporto priemonių tipo patvirtinimo, atsižvelgiant į jų padangų montavimą, reikalavimai. Todėl reikia nustatyti specialias tipo tvirtinimo procedūras, bandymus ir reikalavimus, siekiant užtikrinti, kad transporto priemonei naudojamos padangos atitiktų tos transporto priemonės apkrovos, greičio ir naudojimo charakteristikas.
(5)
Šiame reglamente numatytos priemonės atitinka Motorinių transporto priemonių techninio komiteto nuomonę,
PRIĖMĖ ŠĮ REGLAMENTĄ:
1 straipsnis
Taikymo sritis
Šis reglamentas taikomas M, N ir O kategorijos variklinėms transporto priemonėms, kaip apibrėžta Direktyvos 2007/46/EB II priede.
2 straipsnis
Apibrėžtys
Šiame reglamente vartojamų terminų apibrėžtys:
1) transporto priemonės tipas atsižvelgiant į jos padangų sumontavimą- transporto priemonės, kurių nesiskiria šios pagrindinės savybės: padangų tipas, mažiausio ir didžiausio padangų dydžio žymuo, rato matmenys ir iškyšos, montavimo požiūriu tinkamos greičio ir apkrovos charakteristikos ir ratų apsaugų charakteristikos;
2) padangos tipas- padangų grupė, kurių nesiskiria šios pagrindinės charakteristikos:
3) padangos dydžio žymuo- padangos dydžio žymuo, kaip apibrėžta JT EEK taisyklės Nr. 30 2.17 punkte dėl C1 klasės padangų ir JT EEK taisyklės Nr. 54 2.17 punkte dėl C2 ir C3 klasių padangų;
4) rato iškyša- atstumas nuo stebulės briaunos šono iki vidurinės ratlankio linijos;
5) pneumatinės padangos struktūra- techninės padangos karkaso charakteristikos;
6) įprastinė padanga- padanga, skirta įprastai naudoti važiuojant keliais;
7) nebliūkštančioji padanga- padanga, nustatyta JT EEK taisyklės Nr. 64 2.4.3 punkte (6).
8) laikino naudojimo atsarginė padanga- nuo padangų, skirtų naudoti įprastomis važiavimo sąlygomis ant bet kokios transporto priemonės ratlankių, besiskirianti padanga, skirta tik laikinai naudoti tam tikromis važiavimo sąlygomis;
9) ratas- baigtas komplektuoti ratas, sudarytas iš ratlankio ir rato disko;
10) laikino naudojimo atsarginis ratas- nuo sumontuotų įprastų to tipo transporto priemonės ratų besiskiriantis ratas;
11) rinkinys- rato ir padangos sąranka;
12) įprastas rinkinys- rinkinys, kurį galima sumontuoti įprastoms naudojimo sąlygoms skirtoje transporto priemonėje;
13) atsarginis rinkinys- rinkinys, skirtas pakeisti standartinį rinkinį, jeigu pastarasis tampa netinkamas naudoti; atsarginiai rinkiniai gali būti tokie:
14) standartinis atsarginis rinkinys- rato ir padangos sąranka, kuri, atsižvelgiant į rato ir padangos dydžio žymenį, rato iškyšą ir padangos struktūrą, yra tapati sąrankai, sumontuotai ant tos pačios padėties įprastoms naudojimo sąlygoms skirtų tam tikro varianto ar versijos transporto priemonių ašies, įskaitant ratus, kurie pagaminti iš skirtingos medžiagos ir kuriems galima naudoti skirtingos konstrukcijos ratų tvirtinimo veržles ar varžtus, tačiau kurie kitais požiūriais yra tapatūs įprastoms naudojimo sąlygoms skirtam ratui.
15) laikino naudojimo atsarginis rinkinys- bet kokio rato ir padangos sąranka, kuri neatitinka „standartinio atsarginio rinkinio“ apibrėžties, tačiau atitinka vieną iš laikino naudojimo atsarginių rinkinių tipo aprašymų, pateiktų JT EEK taisyklės Nr. 64 2.10 punkte;
16) greičio kategorijos simbolis- simbolis, nustatytas JT EEK taisyklės Nr. 30 2.29 punkte dėl C1 klasės padangų ir JT EEK taisyklės Nr. 54 2.28 punkte dėl C2 ir C3 klasių padangų;
17) apkrovos gebos rodiklis- skaičius, žymintis didžiausią padangos apkrovos vertę, atsižvelgiant į JT EEK taisyklės Nr. 30 2.28 punkte dėl C1 klasės padangų pateiktą apibrėžtį ir JT EEK taisyklės Nr. 54 2.27 punkte dėl C2 ir C3 klasių padangų pateiktą apibrėžtį;
18) didžiausia apkrovos vertė- masė, kurią gali išlaikyti padanga, naudojama laikantis padangos gamintojo nustatytų naudojimo reikalavimų.
3 straipsnis
Transporto priemonės EB tipo patvirtinimo, atsižvelgiant į jos padangų montavimą, nuostatos
1. Gamintojas arba jo atstovas tipo patvirtinimo institucijai pateikia transporto priemonės EB tipo patvirtinimo, atsižvelgiant į jos padangų montavimą, paraišką.
2. Paraiška parengiama pagal I priedo 1 dalyje nurodytą informacinio dokumento pavyzdį.
3. Jei laikomasi šio reglamento II priede nustatytų susijusių reikalavimų, tipo patvirtinimo institucija suteikia EB tipo patvirtinimą ir pagal Direktyvos 2007/46/EB VII priede nustatytą numeravimo sistemą suteikia tipo patvirtinimo numerį.
Valstybė narė negali priskirti to paties numerio kitam transporto priemonių tipui.
4. Taikydama 3 dalies nuostatas patvirtinimo institucija išduoda EB tipo patvirtinimo sertifikatą, parengtą pagal I priedo 2 dalyje nustatytą pavyzdį.
4 straipsnis
Įsigaliojimas
Šis reglamentas įsigalioja [dvidešimtą dieną] po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje 2011 m. gegužės 12 d.

EuroVoc Classification:
Level 1: 100158
100160
100154
Level 2: 100269
100239
100261
100238
Level 3: 4539
1362
2015
3641
All Descriptors: 1252
2430
4654
4658
5234
5235